CELEX: C2005/281/20
Language: fi
Date: 2005-11-12 00:00:00
Title: Asia C-343/05: Euroopan yhteisöjen komission 19.9.2005 Suomen tasavaltaa vastaan nostama kanne

12.11.2005   
            
            
               FI
            
            
               Euroopan unionin virallinen lehti
            
            
               C 281/11
            
         Euroopan yhteisöjen komission 19.9.2005 Suomen tasavaltaa vastaan nostama kanne
   (Asia C-343/05)
   (2005/C 281/20)
   Oikeudenkäyntikieli: suomi
   Euroopan yhteisöjen komissio on nostanut 19.9.2005 Euroopan yhteisöjen tuomioistuimessa kanteen Suomen tasavaltaa vastaan. Kantajan asiamiehinä ovat L. Pignataro Nolin ja M. Huttunen, prosessiosoite Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               1)
            
            
               toteaa, että Suomen tasavalta on laiminlyönyt perustamissopimuksen ja direktiivin 2001/37/EY (1) mukaiset velvoitteensa
               koska Suomen tasavalta ei ole varmistanut, että Ahvenanmaa saattaa osaksi lainsäädäntöään direktiivin 89/622/ETY 8 a artiklan, joka lisättiin direktiivillä 92/41/ETY ja joka sisältyy direktiivin 2001/37/EY 8 artiklaan,
               ja
               koska Suomen tasavalta ei ole varmistanut, että edellä mainittuihin yhteisön säännöksiin sisältyvää nuuskan kaupanpitämiskieltoa noudatetaan Suomessa rekisteröidyillä aluksilla sekä
            
         
               2)
            
            
               velvoittaa Suomen tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Direktiivin 2001/37/EY liitteessä II olevassa luettelossa mainitaan direktiivi 92/41/ETY ja määräaika sen säännösten saattamiselle osaksi kansallista lainsäädäntöä eli 1. heinäkuuta 1992. Suomen tapauksessa Suomen EU-jäsenyyteen perustuva määräaika säännösten saattamiselle osaksi kansallista lainsäädäntöä oli 1. tammikuuta 1995 joskin on syytä todeta, että direktiivin noudattaminen on ollut Suomelle pakollista jo 1. tammikuuta 1994 lähtien Euroopan talousalueesta tehdyn sopimuksen perusteella.
   
      (1)  Euroopan parlamentin ja neuvoston direktiivi, annettu 5 päivänä kesäkuuta 2001, tupakkatuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä EYVL L 194, 18.7.2001, s. 26